METEO. ANM a emis prognoza pentru următoarele două săptămâni. Se anunță o încălzire a vremii în toate regiunile.
Meteorologii au anunţat, luni, prognoza pentru perioada 19 aprilie – 1 mai. Se anunţă o încălzire a vremii în toate regiunile, urmată însă de o răcire de câteva zile, chiar şi cu valori apropiate de limita de îngheţ. În următoarele 2 săptămâni sunt prognozate ploi şi furtuni.
Vremea va intra într-un proces de încălzire, astfel de la valori termice diurne în jur de 12 grade în prima zi a intervalului se va ajunge la o medie a acestora de 18…19 grade în data de 22 aprilie. Ulterior este posibilă o scădere uşoară de temperatură, însă după 26 aprilie sunt prognozate medii ale temperaturilor maxime apropiate de mediile multianuale, ce se vor situa în jurul valorii de 21 de grade. Media valorilor minime de temperatură va oscila între 4 şi 7 grade în prima parte a intervalului, valori mai scăzute fiind posibile în jurul datei de 25 aprilie, iar pentru sfârşitul lunii aprilie şi începutul lunii mai sunt prognozate minime, în medie de 6…10 grade. În prima săptămână sunt prognozate ploi locale şi trecător descărcări electrice, iar ulterior probabilitatea de apariţie a acestora se va menţine ridicată, în special în zilele de 26 şi 27 aprilie şi spre începutul lunii mai.CRIŞANAVremea va intra într-un proces de încălzire, astfel de la valori termice diurne sub mediile multianuale, ce se vor situa în jurul a 12 grade, se va ajunge la o medie a acestora de 17…18 grade în data de 22 aprilie. Ulterior este posibilă o scădere de temperatură, însă după 26 aprilie sunt prognozate medii ale temperaturilor maxime apropiate de normele climatologice, care la nivelul regiunii vor înregistra o medie de 18…20 de grade. În perioada 19 – 26 aprilie media temperaturilor minime va fi cuprinsă între 4 şi 7 grade, valori mai scăzute fiind posibile în jurul datei de 25, iar pentru sfârşitul lunii aprilie şi începutul lunii mai sunt prognozate minime, în medie de 6…9 grade. În prima săptămână sunt prognozate ploi locale îndeosebi în timpul după-amiezelor, când trecător se vor semnala şi descărcări electrice. Ulterior probabilitatea de apariţie a ploilor se va menţine ridicată, în special în jurul datei de 27 aprilie şi spre începutul lunii mai.TRANSILVANIAValorile termice diurne vor fi tot mai ridicate de la o zi la alta, astfel în 22 aprilie se va ajunge la o medie a acestora de 16…17 grade. Spre finalul săptămânii, este posibilă o scădere de temperatură, însă după 26 aprilie sunt prognozate medii ale temperaturilor maxime apropiate de mediile multianuale, care la nivelul regiunii vor înregistra o medie de 18…20 de grade. În ceea ce priveşte evoluţia temperaturilor minime, până în 26 aprilie media acestora se va situa în jur de 3 grade, cu o probabilitate destul de ridicată de fi mai scăzute în jurul datei de 25, iar pentru sfârşitul lunii aprilie şi începutul lunii mai sunt prognozate minime, în medie de 5…7 grade. Pe tot parcursul intervalului de prognoză, sunt prognozate ploi locale, probabilitatea de apariţie a acestora fiind mai ridicată în prima săptămână, în 27 şi 28 aprilie şi spre începutul lunii mai.MARAMUREŞÎn primele zile ale intervalului vremea se va încălzi uşor de la o zi la alta, astfel în 22 aprilie se va ajunge la o medie a maximelor de 16 grade. Spre finalul săptămânii (23 – 25 aprilie), este posibilă o scădere de temperatură, însă după 26 aprilie sunt prognozate medii ale maximelor apropiate de normalul climatologic al perioadei, care la nivelul regiunii vor înregistra o medie în creştere treptată spre 20 de grade. Media temperaturilor minime va fi de 4…5 grade în primele zile ale intervalului, însă în jurul datei de 25 aprilie sunt estimate valori apropiate de limita de îngheţ (1…2 grade). În a doua săptămână de prognoză, sunt prognozate minime în limite normale pentru această perioadă, în medie de 6…8 grade. Probabilitatea pentru precipitaţii, izolat mai însemnate cantitativ va fi mai ridicată în intervalul 20 – 23 aprilie, dar şi spre finalul lunii aprilie (în zilele de 27 şi 28) şi începutul lunii mai.MOLDOVAVremea se va încălzi uşor în primele zile ale intervalului, de la o medie a maximelor termice de 12…13 grade, până la 18 grade în 22 aprilie, însă spre finalul săptămânii se va reveni la o medie regională de numai 14 grade. Pentru sfârşitul lunii aprilie şi începutul lunii mai, sunt estimate valori termice diurne apropiate de normele climatologice, la o medie pentru întreaga regiune de 18…20 de grade. Minimele termice nu vor avea variaţii semnificative şi se vor situa în medie între 4 şi 6 grade, valori mai ridicate urmând a se înregistra spre finalul perioadei, când se vor atinge 8…10 grade. Probabilitatea pentru ploi temporare va fi ridicată în cea mai mare parte a intervalului. În special în primele zile ale intervalului, izolat sunt posibile şi cantităţi mai însemnate.DOBROGEALa începutul intervalului pe fondul nebulozităţii persistente, valorile termice diurne se vor situa sub normele climatologice caracteristice pentru a doua decadă a lunii aprilie, respectiv o medie de numai 12…13 grade. Vremea se va încălzi în 22 şi 23 aprilie, când la nivelul regiunii se vor atinge maxime de 17…18 grade, dar spre finalul săptămânii se întrevede o scădere de temperatură, la valori diurne în medie de 14…15 grade. În această perioadă minimele termice nu vor avea variaţii semnificative şi se vor situa în medie între 6 şi 8 grade. Pentru sfârşitul lunii aprilie şi începutul lunii mai, sunt estimate maxime în jurul a 18 grade şi minime, în medie de 9…11 grade. În primele două zile temporar va ploua, iar local cantităţile de apă vor fi însemnate. În restul intervalului ploile vor fi posibile pe arii mai restrânse.MUNTENIALa începutul intervalului pe fondul nebulozităţii persistente, valorile termice diurne se vor situa sub normele climatologice caracteristice pentru a doua decadă a lunii aprilie, respectiv o medie de numai 13…14 grade. Ulterior vremea se va încălzi, iar în 22 şi 23 aprilie, se vor atinge maxime, în medie de 19…20 grade, dar spre finalul săptămânii sunt prognozate maxime mai scăzute, în jurul a 16 grade. În această perioadă minimele termice nu vor avea variaţii semnificative şi se vor situa în medie între 4 şi 7 grade. După 26 aprilie regimul termic va fi caracterizat de valori termice normale pentru această perioadă, respectiv o medie regională a maximelor de 20…22 de grade şi de 8…10 grade pentru temperaturile minime. Va ploua pe arii extinse la începutul intervalului, când şi cantităţile de apă vor fi însemnate, iar local şi temporar şi în restul perioadei.OLTENIAVremea va intra într-un proces de încălzire, astfel de la valori termice diurne în jurul a 12 grade în prima zi se va ajunge la o medie a acestora de 19…20 grade în zilele de 22 şi 23 aprilie. Ulterior este posibilă o scădere uşoară de temperatură, însă după 26 aprilie sunt prognozate medii ale temperaturilor maxime apropiate de mediile multianuale, ce se vor situa în jurul a 22 de grade. Media valorilor minime de temperatură va oscila între 4 şi 6 grade în prima parte a intervalului, iar pentru sfârşitul lunii aprilie şi începutul lunii mai sunt prognozate minime, în medie de 8…10 grade. La începutul săptămânii pe arii extinse vor fi ploi în general moderate cantitativ. În restul perioadei, probabilitatea pentru ploi va fi mai ridicată în zilele de 23 şi 24 şi după 27 aprilie.LA MUNTEPână în 26 aprilie, vremea se va menţine relativ rece, cu valori termice diurne pentru întreaga zona ce vor oscila între 4 şi 7 şi minime preponderent negative, în general, cuprinse între -4 şi 0 grade. Spre sfârşitul intervalului de prognoză, se va încălzi treptat, media maximelor urmând să atingă 10…12 grade, iar minimele termice vor înregistra o medie de 2…4grade. Temporar vor fi precipitaţii în cea mai mare parte a intervalului, sub formă de ploaie, iar în zona înaltă şi sub formă de lapoviţă şi ninsoare.